אולימפיאדת מילאנו – קורטינה (2026)

משחקי החורף האולימפיים ה-25 (באנגלית: XXV Olympic Winter Games, בצרפתית: Les XXVes Jeux olympiques d'hiver, באיטלקית: XXV Giochi olimpici invernali), נערכו בין 6 ל-22 בפברואר 2026 בערים האיטלקיות מילאנו וקורטינה ד'אמפצו, לאחר שגברו על הצעת האירוח של אורה וסטוקהולם משוודיה, בהצבעה שנערכה בכנס ה-134 של הוועד האולימפי הבין-לאומי בלוזאן, שווייץ.

איטליה אירחה את המשחקים האולימפיים בפעם הרביעית. קורטינה ד'אמפצו אירחה את משחקי החורף בפעם השנייה, 70 שנה אחרי אולימפיאדת קורטינה ד'אמפצו (1956). המשחקים גם נערכים 20 שנה לאחר אולימפיאדת טורינו (2006). לראשונה, משחקי החורף נערכו בשתי ערים שונות במקביל.

המכרז
מילאנו וקורטינה ד'אמפצו נבחרו לארח את משחקי החורף האולימפיים ב-24 ביוני 2019 בכינוס ה-134 של הוועד האולימפי הבין-לאומי שנערך בלוזאן שבשווייץ. בהצבעה שנערכה השתתפו כל חברי הוועד מלבד חברים בעלי אזרחות איטלקית או שוודית כפי שמוגדר באמנה האולימפית.

תוצאות המכרז לאירוח משחקי החורף האולימפיים 2026 ערים מדינה קולותמילאנו – קורטינה ד'אמפצו47סטוקהולם – אורה34

המתחמים האולימפיים
שמאל|ממוזער|300px|המדיולאנום פורום, האצטדיון בו יערכו תחרויות ההחלקה
שמאל|ממוזער|300px|הארנה של ורונה, הארנה בה יערך טקס הסיום של המשחקים

במילאנו
 אצטדיון סן סירו - טקס הפתיחה. במהלך טקס הפתיחה, הדליקו דברה קמפניוני ואלברטו טומבה באמצעות הלפיד האולימפי את סמל הפנטגרם.
 פורום יוניפול - החלקה אמנותית על הקרח והחלקה מהירה במסלול קצר
 פלאטליה סנטה גיוליה - הוקי קרח
 פלהלידו - הוקי קרח
 רחבת קתדרלת מילאנו - טקסי חלוקת מדליות

נפת סונדריו
 מדרון סטלביו, בורמיו - סקי אלפיני
 ליביניו - גלישת שלג, סקי בסגנון חופשי

קורטינה ד'אמפצו
 מדרון אולימפיה דלה טופיין - סקי אלפיני
 המסלול האולימפי אוג'ינו מונטי - לוז', סקלטון, בובסלי
 אצטדיון הקרח האולימפי - קרלינג
 סודטירול ארנה - ביאתלון

נפת טְרֶנְטוֹ
 טרמפולינו גיוספ דל בן - קפיצת סקי, סקי נורדי משולב
 לאגו די טסרו - סקי למרחקים, סקי נורדי משולב

ורונה
הארנה של ורונה - טקס סיום

המשחקים
ענפי הספורט

לוח זמנים

המדינות המשתתפות
2,916 ספורטאים מ-92 מדינות וספורטאים אינדיבידואלים ניטרליים העפילו למשחקים. בעקבות מלחמת אוקראינה–רוסיה שפרצה לאחר סיום אולימפיאדת בייג'ינג (2022) המליץ הוועד האולימפי הבין-לאומי על צעדי מניעה שכללו אי השתתפות ספורטאים מרוסיה ומבלארוס בתחרויות בין-לאומית. בינואר 2023, אישר הוועד האולימפי הבין-לאומי תנאים מחמירים שיאפשרו לספורטאים מהמדינות הללו להשתתף במשחקים כספורטאים נייטרליים, בכפוף לאישור פאנל בחינה עצמאי. הספורטאים הנייטרליים לא נחשבים כחלק ממשלחת ולכן לא יצעדו בטקס הפתיחה או יופיעו בטבלאות המדליות שמפורסמות על ידי הוועד האולימפי או הוועדה המארגנת של המשחקים.

זוהי הופעת הבכורה של משלחות , , ו במשחקי החורף האולימפיים, וחזרתן של משלחות , ,  לאחר שמשלחותיהן לא העפילו לאולימפיאדת בייג'ינג (2022). משלחת  שבה למשחקי החורף האולימפיים לאחר 12 שנה, והמשלחת של  שבה למשחקי החורף האולימפיים לאחר 28 שנים.

 93 המשלחות המשתתפות 

מדליות

באולימפיאדת מילאנו – קורטינה זכו עד עכשיו .

מהלך המשחקים
אירועים בולטים
 גולש הסקי למרחקים הנורווגי יוהנס הוספלט קלאבו זכה ב-6 מדליות זהב, ושבר את השיא למדליות זהב של ספורטאי בודד באולימפיאדת חורף אחת, שהוחזק על ידי המחליק המהיר על הקרח האמריקאי אריק היידן שזכה ב-5 מדליות זהב באולימפיאדת לייק פלאסיד (1980).
 גולש הסקי האלפיני הברזילאי לוקאס פיניירו בראטן זכה במדליית הזהב בסלאלום ענק, והביא מדליית זהב ראשונה בהיסטוריה באולימפיאדת החורף לברזיל, ובכלל למדינה כלשהי בדרום אמריקה.
 בטורניר ההוקי קרח שבו למסגרת האולימפית שחקני ליגת ה-NHL, שחזרו לשחק באולימפיאדת החורף במדי נבחרותיהם לראשונה מאז אולימפיאדת סוצ'י (2014). בטורניר זכתה ארצות הברית במדליית הזהב לראשונה מאז אולימפיאדת לייק פלאסיד (1980), לאחר שגברה במשחק הגמר על קנדה 1:2 לאחר הארכה. גם בטורניר הנשים זכתה ארצות הברית במדליית הזהב, וגם בו היא גברה על קנדה 1:2 לאחר הארכה.

המשלחת הישראלית

המשלחת הישראלית מנתה שבעה ספורטאים ושתי ספורטאיות שיתחרו בחמישה ענפי ספורט: בובסלי, החלקה אמנותית, סקי אלפיני, סקי למרחקים וסקלטון. המחליקה האומנותית מריה סניוק וגולש הסקלטון ג'ארד פיירסטון נבחרו לשאת את דגל המדינה בטקס הפתיחה של המשחקים.

נציגי המשלחת התחרו לראשונה בענפים בובסלי וסקי למרחקים.

בתחרות הבובסליי לרביעיות, הוועד האולימפי בישראל החליט לפסול את הנבחרת מהמשך השתתפות בתחרות לאחר שכבר התחרתה בשני המקצים הראשונים. ההחלטה התקבלה לאחר שאחד הספורטאים בנבחרת, אורי זיסמן, התוודה בפני מנהלת המשלחת שהוא חתם על תצהיר רפואי שקרי. החתימה על התצהיר נועדה לאפשר חילוף בינו ובין וארד פוארסה, שהגיע לאולימפיאדה כמחליף, על מנת לאפשר לו להתחרות. הוועד בישראל העביר דיווח בנושא לוועד הבין-לאומי ויערוך בדיקה מעמיקה בתום המשחקים.

קישורים חיצוניים



 אולימפיאדת מילאנו - קורטינה באתר הרשמי של הוועד האולימפי הבינלאומי 

הערות שוליים

*
2026
קטגוריה:תחרויות ספורט רב-ענפיות
מילאנו - קורטינה (2026)
קטגוריה:2026 באיטליה